ΠΙΝΑΚΑΣ ΠΕΡΙΕΧΟΜΕΝΩΝ

1. Δημοσιονομική εκτέλεση της περιόδου 2000-2006 κατά το 2010 και περάτωση έργων 1

2. Οικονομικό περιβάλλον και προϋποθέσεις χρηματοδότησης 6

3. Λογιστικοί έλεγχοι και δημοσιονομικές διορθώσεις 7

4. Παρατυπίες που κοινοποιήθηκαν από τα κράτη μέλη 10

5. Αξιολόγηση 11

6. Πληροφόρηση και δημοσιότητα 12

Η παρούσα έκθεση υποβάλλεται σύμφωνα με το άρθρο 14 παράγραφος 1 του κανονισμού (ΕΚ) αριθ. 1164/1994 και καλύπτει την υλοποίηση, στη διάρκεια του 2010, των έργων του Ταμείου Συνοχής που εγκρίθηκαν κατά την περίοδο 2000-2006, καθώς και των πρώην έργων του μέσου προενταξιακών διαρθρωτικών πολιτικών (ΜΠΔΠ - ISPA) στα ενδιαφερόμενα κράτη μέλη, καθώς και στη Βουλγαρία και τη Ρουμανία. Οι πληροφορίες που παρασχέθηκαν περιορίζονται στην περίοδο 2000-2006, καθώς ο κανονισμός (ΕΚ) αριθ. 1084/2006 για την ίδρυση Ταμείου Συνοχής και την κατάργηση του κανονισμού (ΕΚ) αριθ. 1164/1994 δεν απαιτεί την υποβολή ετήσιας έκθεσης για το Ταμείο Συνοχής σχετικά με την περίοδο 2007-2013.

Συνεπώς, η παρούσα έκθεση καλύπτει τις ενέργειες του Ταμείου Συνοχής στα δεκαπέντε δικαιούχα κράτη μέλη – στα δεκατρία κράτη που ήταν μέλη έως τα τέλη του 2006, δηλαδή στην Ελλάδα, την Ισπανία, την Πορτογαλία, την Κύπρο, την Τσεχική Δημοκρατία, την Εσθονία, την Ουγγαρία, τη Λετονία, τη Λιθουανία, τη Μάλτα, την Πολωνία, τη Σλοβακία και τη Σλοβενία, καθώς και στη Βουλγαρία και τη Ρουμανία, οι οποίες προσχώρησαν στην Ευρωπαϊκή Ένωση την 1η Ιανουαρίου 2007 για τα πρώην έργα ISPA που εγκρίθηκαν κατά την περίοδο 2000-2006. Πρέπει να υπενθυμιστεί ότι, λόγω οικονομικής ανάπτυξης, η Ιρλανδία δεν είναι πλέον επιλέξιμη από την 1η Ιανουαρίου 2004· ωστόσο, τα έργα του Ταμείου Συνοχής που βρίσκονται σε εξέλιξη δεν έχουν ακόμη ολοκληρωθεί.

Στο έγγραφο εργασίας των υπηρεσιών της Επιτροπής που συνοδεύει την παρούσα έκθεση παρουσιάζονται λεπτομερή στοιχεία για την υλοποίηση, στη διάρκεια του 2010, των έργων που εγκρίθηκαν κατά την περίοδο 2000-2006 για κάθε κράτος μέλος.

1. Δημοσιονομικη εκτελεση της περιοδου 2000-2006 κατα το 2010 και περατωση εργων

Τα κράτη μέλη που είναι επιλέξιμα για στήριξη από το Ταμείο Συνοχής μπορούν να χωριστούν σε τρεις ομάδες: μια ομάδα τεσσάρων κρατών μελών που είναι επιλέξιμα από την έναρξη της περιόδου προγραμματισμού 2000-2006 (Ελλάδα, Ισπανία, Ιρλανδία και Πορτογαλία), μια δεύτερη ομάδα δέκα κρατών μελών που προσχώρησαν στην Ευρωπαϊκή Ένωση το Μάιο του 2004 (Κύπρος, Τσεχική Δημοκρατία, Εσθονία, Ουγγαρία, Λετονία, Λιθουανία, Μάλτα, Πολωνία, Σλοβακία, Σλοβενία), και η ομάδα δύο κρατών μελών (Ρουμανία και Βουλγαρία) που προσχώρησαν στην Ευρωπαϊκή Ένωση τον Ιανουάριο 2007.

1.1 Παράταση της προθεσμίας για την επιλεξιμότητα των δαπανών

Οι «κατευθυντήριες γραμμές σχετικά με την περάτωση έργων του Ταμείου Συνοχής και πρώην έργων ISPA 2000-2006»[1] αναφέρονται στην περίοδο επιλεξιμότητας των δαπανών που καθορίζονται σε κάθε επιμέρους απόφαση για τη χορήγηση οικονομικής συνδρομής. Σύμφωνα με την αρχή της χρηστής δημοσιονομικής διαχείρισης και με τις κατευθύνσεις που διαβιβάστηκαν στις 9 Μαρτίου 2005 από τη Γενική Διεύθυνση Περιφερειακής Πολιτικής στα κράτη μέλη για όλα τα έργα του Ταμείου Συνοχής, η Επιτροπή όρισε την προθεσμία επιλεξιμότητας, κατά γενικό κανόνα, όχι πέραν της 31ης Δεκεμβρίου 2010.

Τον Απρίλιο του 2010, η Επιτροπή ενέκρινε, ως ένα από τα μέτρα για την υποστήριξη του ευρωπαϊκού σχεδίου οικονομικής ανάκαμψης, την «τροποποίηση των κατευθυντήριων γραμμών για την περάτωση έργων του Ταμείου Συνοχής και πρώην έργων ISPA 2000-2006»[2]. Η εν λόγω τροποποίηση αναφέρει ότι η Επιτροπή μπορεί, υπό αιτιολογημένες περιστάσεις, να αποφασίσει να παρατείνει την προθεσμία επιλεξιμότητας. Η Επιτροπή έλαβε υπόψη ότι τα έργα που εγκρίθηκαν για πρώτη φορά από το 2004 και μετά μπορεί να έχουν επηρεαστεί ιδιαίτερα από προβλήματα παροχής της απαιτούμενης εθνικής δημόσιας ή ιδιωτικής συγχρηματοδότησης, ή από την ικανότητα των δικαιούχων να τηρούν το αρχικό χρονοδιάγραμμα υλοποίησης των έργων. Η Επιτροπή έλαβε επίσης υπόψη ότι τα εν λόγω έργα βρίσκονταν υπό διεξαγωγή ή ακόμη μόνον στην αρχή της υλοποίησής τους, όταν εκδηλώθηκε η κρίση.

Για τα έργα που εγκρίθηκαν για πρώτη φορά με απόφαση της Επιτροπής μετά την 1η Ιανουαρίου 2004, η Επιτροπή μπορεί να αποφασίσει, βάσει δεόντως αιτιολογημένης αίτησης, να παρατείνει την προθεσμία επιλεξιμότητας έως τις 31 Δεκεμβρίου 2011. Εάν, επιπλέον, πρόκειται για έργο με συμμετοχή του Ταμείου Συνοχής που ανέρχεται τουλάχιστον σε 100 εκατ. ευρώ, η προθεσμία επιλεξιμότητας μπορεί να παραταθεί έως τις 31 Δεκεμβρίου 2012.

Εξαίρεση για την παράταση της προθεσμίας πέρα από τις ανωτέρω ημερομηνίες είναι δυνατή μόνον υπό εξαιρετικές και δεόντως αιτιολογημένες συνθήκες (δηλ. διοικητικές ή νομικές διαδικασίες με ανασταλτικό αποτέλεσμα, περιπτώσεις ανωτέρας βίας με σοβαρές επιπτώσεις στην υλοποίηση του έργου που υποστηρίζεται από το Ταμείο Συνοχής ή πρόδηλο σφάλμα που μπορεί να αποδοθεί στην Επιτροπή).

Η τροποποίηση των κατευθυντήριων γραμμών για την περάτωση έγινε ευνοϊκά δεκτή από τα αντίστοιχα κράτη μέλη και η Επιτροπή πιστεύει ότι αυτή θα συμβάλει στην πιο αποτελεσματική και αποδοτική υλοποίηση των έργων του Ταμείου Συνοχής 2000-2006. Κατά συνέπεια, ορισμένα κράτη μέλη ζήτησαν παράταση της προθεσμίας επιλεξιμότητας για μεγάλο αριθμό έργων του Ταμείου Συνοχής το 2010, πράγμα που σημαίνει ότι η υλοποίηση αυτών των έργων θα εξακολουθήσει έως το τέλος του 2011 ή του 2012.

1.2 Πληρωμές που πραγματοποιήθηκαν το 2010 για έργα που είχαν εγκριθεί κατά την περίοδο 2000-2006

Γενικά, πραγματοποιήθηκαν λιγότερες τελικές πληρωμές για έργα του Ταμείου Συνοχής (και πρώην ISPA) για την περίοδο 2000-2006 από ό,τι αναμενόταν αρχικά. Οι αιτήσεις πληρωμής περάτωσης προϋποθέτουν διεξοδική ανάλυση των εγγράφων περάτωσης και, ανάλογα με την πληρότητα και την ποιότητά τους, μπορεί οι τελικές πληρωμές να πραγματοποιηθούν σε μεταγενέστερο στάδιο από ό, τι είχε αρχικά προβλεφθεί. Ο αρχικός προϋπολογισμός του 2010 για έργα του Ταμείου Συνοχής που χρηματοδοτήθηκαν κατά την περίοδο 2000-2006 ανήλθε σε 2 500 εκατομμύρια ευρώ. Η μεταφορά πιστώσεων είχε ως αποτέλεσμα τελικό προϋπολογισμό ύψους 2 321 εκατ. ευρώ. Προκειμένου να καλυφθεί το χάσμα μεταξύ των διαθέσιμων πόρων και της ζήτησης για πληρωμές, πραγματοποιήθηκαν μεταφορές προς τη γραμμή του προϋπολογισμού που αφορά τα προγράμματα του Ταμείου Συνοχής για την περίοδο 2007-2013. Για την περίοδο 2000-2006, οι διαθέσιμες πιστώσεις ύψους 2 321 εκατ. ευρώ χρησιμοποιήθηκαν πλήρως έως το τέλος του 2010. Πρόκειται για χαμηλότερη εκτέλεση από ό,τι κατά το 2009 (2 777 εκατ. ευρώ), πράγμα το οποίο σημαίνει ότι ο κύκλος υλοποίησης έργων του Ταμείου Συνοχής εισέρχεται στην τελική φάση του.

Όσον αφορά τις γραμμές του προϋπολογισμού για πρώην έργα ISPA, ο προϋπολογισμός που είχε αρχικά προβλεφθεί για το 2010 ανερχόταν σε 560 εκατ. ευρώ. Τον Σεπτέμβριο (κατά τη διαδικασία συνολικής μεταφοράς), οι πιστώσεις μειώθηκαν κατά ποσό ύψους 184 εκατ. ευρώ. Μετά από περαιτέρω μεταφορές τον Δεκέμβριο του 2010, οι τελικές πιστώσεις ανήλθαν σε 368 εκατ. ευρώ περίπου. Οι διαθέσιμες πιστώσεις χρησιμοποιήθηκαν στο σύνολό τους.

Ο πίνακας 1 παρουσιάζει τη συνολική εκτέλεση των πληρωμών το 2010 (συμπεριλαμβανομένης της τεχνικής βοήθειας) για το Ταμείο Συνοχής και τα πρώην έργα ISPA.

Πίνακας 1. Εκτέλεση πληρωμών του Ταμείου Συνοχής και πρώην έργων ISPA το 2010 (σε ευρώ)

Πιστώσεις πληρωμών | Αρχικά ποσά | Κίνηση κεφαλαίων | Τελικοί πόροι | Αποτέλεσμα |

Ταμείο Συνοχής | 2 500 000 000 | -179 383 717 | 2 320 616 283 | 2 320 616 283 |

Πρώην έργα ISPA | 560 000 000 | -191 878 478 | 368 121 522 | 368 121 522 |

ΣΥΝΟΛΟ | 3 060 000 000 | -371 262 195 | 2 688 737 805 | 2 688 737 805 |

Στον πίνακα 2 εμφαίνεται το επίπεδο πληρωμών του 2010 για κάθε κράτος μέλος και για κάθε τομέα. Οι κύριες δικαιούχοι χώρες είναι η Ισπανία μεταξύ των κρατών μελών ΕΕ-4, η Πολωνία μεταξύ των κρατών μελών ΕΕ-10 και η Ρουμανία μεταξύ των κρατών μελών ΕΕ-2. Το 2010, οι πληρωμές ήταν υψηλότερες σε σύγκριση με τις πληρωμές που πραγματοποιήθηκαν το 2009 για τις εξής χώρες: Πολωνία (+ 108 εκατ. ευρώ ή αύξηση κατά 13% των πληρωμών που πραγματοποιήθηκαν το 2009), Σλοβακία (+ 14 εκατ. ευρώ ή αύξηση κατά 29% των πληρωμών που πραγματοποιήθηκαν το 2009).

Πίνακας 2. Πληρωμές που πραγματοποιήθηκαν το 2010 για έργα του Ταμείου Συνοχής και πρώην έργα ISPA ανά κράτος μέλος και ανά τομέα

Πορτογαλία | 109 709 657 | 4,1% | 127 564 819 | 4,7% | 985 244 | 238 259 720 | 8,86% |

Ιρλανδία | 0 | 0,0% | 0 | 0 | 0 | 0,00% |

Ισπανία | 328 329 637 | 12,2% | 280 813 392 | 10,4% | 0 | 609 143 029 | 22,66% |

Τσεχική Δημοκρατία | 55 297 256 | 2,1% | 30 680 718 | 1,1% | 425 379 | 86 403 353 | 3,21% |

Εσθονία | 15 878 636 | 0,6% | 22 039 712 | 0,8% | 0 | 37 918 348 | 1,41% |

Ουγγαρία | 29 331 827 | 1,1% | 17 526 811 | 0,7% | 856 105 | 47 714 743 | 1,77% |

Λετονία | 10 338 526 | 0,4% | 25 859 859 | 1,0% | 544 591 | 36 742 976 | 1,37% |

Λιθουανία | 8 740 955 | 0,3% | 15 252 592 | 0,6% | 6 138 958 | 30 132 506 | 1,12% |

Μάλτα | 0 | 0,0% | 0 | 0,0% | 40 420 | 40 420 | 0,00% |

Πολωνία | 448 619 538 | 16,7% | 491 467 969 | 18,3% | 4 116 085 | 944 203 592 | 35,12% |

Σλοβακία | 26 049 461 | 1,0% | 34 584 958 | 1,3% | 0 | 60 634 419 | 2,26% |

Σλοβενία | 11 790 480 | 0,4% | 440 792 | 0,0% | 96 250 | 12 327 522 | 0,46% |

Ρουμανία | 109 605 808 | 4,1% | 97 810 588 | 3,6% | 1 959 440 | 209 375 836 | 7,79% |

Ισπανία | 12 884 382 648 | 11 128 639 199 | 86,4% | 1 755 743 450 | 13,6% |

Ιρλανδία | 625 755 407 | 580 710 223 | 92,8% | 45 045 184 | 7,2% |

Πορτογαλία | 3 482 652 576 | 2 979 319 277 | 85,5% | 503 333 299 | 14,5% |

Τσεχική Δημοκρατία | 1 226 218 717 | 1 061 982 697 | 86,6% | 164 236 020 | 13,4% |

Εσθονία | 425 431 731 | 368 686 651 | 86,7% | 56 745 080 | 13,3% |

Ουγγαρία | 1 481 998 333 | 1 075 837 677 | 72,6% | 406 160 656 | 27,4% |

Λετονία | 713 737 155 | 578 052 034 | 81,0% | 135 685 121 | 19,0% |

Λιθουανία | 825 210 750,63 | 691 544 300 | 83,8% | 133 666 450 | 16,2% |

Μάλτα | 21 966 289 | 17 573 031 | 80,0% | 4 393 258 | 20,0% |

Πολωνία | 5 634 539 614 | 4 652 759 522 | 82,6% | 981 780 092 | 17,4% |

Σλοβακία | 765 689 903 | 646 665 528 | 84,5% | 119 024 375 | 15,5% |

Σλοβενία | 254 129 012 | 214 745 183 | 84,5% | 39 383 829 | 15,5% |

Ρουμανία | 2 035 838 573 | 1 550 268 645 | 76,1% | 485 569 928 | 23,9% |

Εσθονία | 37 | 21 | 1 | 129 290 305 | 16 |

Ελλάδα | 124 | 58 | 8 | 1 298 010 305 | 66 |

Ισπανία | 407 | 164 | 57 | 4 272 630 917 | 243 |

Ιρλανδία | 10 | 4 | 0 | 357 368 796 | 6 |

Κύπρος | 2 | 0 | 0 | 0 | 2 |

Λετονία | 46 | 19 | 9 | 143 251 895 | 27 |

Λιθουανία | 51 | 16 | 1 | 171 791 687 | 35 |

Ουγγαρία | 47 | 12 | 1 | 34 389 692 | 35 |

Μάλτα | 3 | 0 | 0 | 0 | 3 |

Πολωνία | 130 | 6 | 0 | 68 915 348 | 124 |

Πορτογαλία | 109 | 36 | 6 | 825 206 357 | 73 |

Σλοβενία | 28 | 13 | 3 | 81 180 871 | 15 |

Σλοβακία | 39 | 11 | 3 | 145 781 900 | 28 |

Ρουμανία | 63 | 6 | 4 | 15 776 582 | 57 |

Κύπρος | ΟΧΙ | ΟΧΙ |

Τσεχική Δημοκρατία | ΟΧΙ | 6 814 711 | 6 814 711 | ΟΧΙ |

Εσθονία | ΟΧΙ | ΟΧΙ |

Ελλάδα | ΟΧΙ | 31 141 | -157 142 | -126 001 | ΟΧΙ |

Ισπανία | ΟΧΙ | 115 666 | 21 006 031 | 21 121 697 | ΟΧΙ |

Ουγγαρία | ΟΧΙ | ΝAI – τομέας μεταφορών |

Ιρλανδία | ΟΧΙ | 627 640 | 627 640 | ΟΧΙ |

Λετονία | ΟΧΙ | 506 270 | 506 270 | ΟΧΙ |

Λιθουανία | ΟΧΙ | 30 177 | 30 177 | ΟΧΙ |

Μάλτα | ΟΧΙ | ΟΧΙ |

Πολωνία | ΟΧΙ | 111 246 392 | 111 246 392 | ΟΧΙ |

Πορτογαλία | ΟΧΙ | 12 925 561 | 12 925 561 | ΟΧΙ |

Ρουμανία | ΟΧΙ | 1 728 070 | 1 728 070 | ΟΧΙ |

Σλοβενία | ΟΧΙ | ΟΧΙ |

Σλοβακία | ΟΧΙ | 1 668 163 | 1 668 163 | ΟΧΙ |

Κύπρος | 0 |

Τσεχική Δημοκρατία | 10 | 5 900 612 | 17,07% | 467 210 | 5,14% |

Εσθονία | 0 |

Ελλάδα | 16 | 8 011 028 | 23,18% | 18 046 | 0,2% |

Ισπανία | 8 | 6 661 294 | 19,27% | 5 779 950 | 63,59% |

Ουγγαρία | 3 | 1 748 494 | 5,06% | 1 748 494 | 19,24% |

Ιρλανδία | 3 | 1 627 701 | 4,71% | 0 |

Λετονία | 2 | 120 155 | 0,35% | 0 |

Λιθουανία | 7 | 5 055 374 | 14,63% | 626 036 | 6,89% |

Μάλτα | 0 |

Πολωνία | 15 | 939 617 | 2,72% | 0 |

Πορτογαλία | 11 | 4 372 226 | 12,65% | 321 775 | 3,54% |

Ρουμανία | 0 |

Σλοβενία | 0 |

Σλοβακία | 1 | 127 985 | 0,37% | 127 985 | 1,41% |

ΣΥΝΟΛΟ | 76 |34 564 486 |100 |9 089 496 |100 | |

5. Αξιολογηση

Η Επιτροπή, σε στενή συνεργασία με το κράτος μέλος και τις διαχειριστικές αρχές, διεξάγει την εκ των υστέρων αξιολόγηση. Η πλέον πρόσφατη εκ των υστέρων αξιολόγηση για το Ταμείο Συνοχής ξεκίνησε το 2009 και εξετάζει όλα τα έργα του Ταμείου Συνοχής και τα πρώην έργα ISPA που υλοποιήθηκαν κατά την περίοδο 2000-2006 ενώ η τελική έκθεση αναμένεται για τον Ιανουάριο του 2012. Η αξιολόγηση αφορά τη συμμετοχή του Ταμείου Συνοχής και του ISPA i) στην ανάπτυξη του συστήματος μεταφορών της ΕΕ, ii) στην εφαρμογή του κεκτημένου της ΕΕ στον τομέα του περιβάλλοντος και iii) στον αντίκτυπο του ISPA στην προετοιμασία των προγραμμάτων των διαρθρωτικών ταμείων και του Ταμείου Συνοχής. Στο πλαίσιο της γενικής εκ των υστέρων αξιολόγησης του Ταμείου Συνοχής, πραγματοποιήθηκαν εκ των υστέρων αναλύσεις κόστους-οφέλους σε ένα δείγμα έργων μεταφορών και περιβάλλοντος, ώστε να εξαχθούν διδάγματα για τις μελλοντικές περιόδους προγραμματισμού.

Από τα πρώτα αποτελέσματα της εκ των υστέρων αξιολόγησης στον τομέα των υποδομών των μεταφορών προκύπτει ότι το Ταμείο Συνοχής συγχρηματοδότησε 1 281 km νέων και 3 176 km ανακατασκευασμένων οδών (συνολικά 4 457 km οδών). Όσον αφορά τον σιδηροδρομικό τομέα, 2 010 km νέων και 3 840 km ανακατασκευασμένων σιδηροδρομικών γραμμών (συνολικά 5 350 km σιδηροδρομικών γραμμών) συγχρηματοδοτήθηκαν από το Ταμείο Συνοχής.

6. Πληροφόρηση και δημοσιότητα

Από την 1η Ιανουαρίου 2007 όλα τα θέματα σχετικά με το Ταμείο Συνοχής εξετάστηκαν στο πλαίσιο της επιτροπής συντονισμού των Ταμείων (COCOF, η οποία συστάθηκε σύμφωνα με τον κανονισμό (ΕΚ) αριθ. 1083/2006).

Διάφορα θέματα σχετικά με το Ταμείο Συνοχής παρουσιάστηκαν και/ή συζητήθηκαν κατά τη διάρκεια των συνεδριάσεων της COCOF. Σ’ αυτά περιλαμβάνονται:

- μια πρόταση για μια πιο ευέλικτη προθεσμία επιλεξιμότητας την οποία παρουσίασε η ΓΔ Περιφερειακής Πολιτικής (33η και 34η συνεδρίαση της επιτροπής συντονισμού των Ταμείων, Βρυξέλλες, 28 Ιανουαρίου 2010 και 10 Μαρτίου 2010)·

- η έγκριση της τροποποίησης των κατευθυντήριων γραμμών για την περάτωση έργων του Ταμείου Συνοχής και των πρώην έργων ISPA της περιόδου 2000-2006 σχετικά με την οποία η ΓΔ Περιφερειακής Πολιτικής ενημέρωσε τα κράτη μέλη (Απρίλιος 2010)·

- το αναθεωρημένο καθοδηγητικό σημείωμα για την τροποποίηση των αποφάσεων που λαμβάνονται από την Επιτροπή για τα έργα του Ταμείου Συνοχής βάσει του κανονισμού (ΕΚ) αριθ. 1164/1994, όπως τροποποιήθηκε, το οποίο συζητήθηκε από τη ΓΔ Περιφερειακής Πολιτικής (38η συνεδρίαση της επιτροπής συντονισμού των Ταμείων, Βρυξέλλες, 22 Σεπτεμβρίου 2010)·

- η τελική έκδοση του σημειώματος της COCOF 08/0007/03 «αναθεωρημένο καθοδηγητικό σημείωμα για την τροποποίηση των αποφάσεων που λαμβάνονται από την Επιτροπή για τα έργα του Ταμείου Συνοχής βάσει του κανονισμού (ΕΚ) αριθ. 1164/1994, όπως τροποποιήθηκε» της 24ης Σεπτεμβρίου 2010, η οποία διατέθηκε στις τρεις γλώσσες εργασίας και την οποία παρουσίασε η ΓΔ Περιφερειακής Πολιτικής, (39η συνεδρίαση της επιτροπής συντονισμού των Ταμείων, Βρυξέλλες και Mons, 20 και 21 Οκτωβρίου 2010).

Το 2010, η Γενική Διεύθυνση Περιφερειακής Πολιτικής εξακολούθησε να παρέχει λίαν λεπτομερείς πληροφορίες σχετικά με το Ταμείο Συνοχής στην ετήσια έκθεση δραστηριοτήτων της[4] και να δημοσιεύει λεπτομέρειες των μεγάλων έργων, συμπεριλαμβανομένων και αυτών που χρηματοδοτούνται από το Ταμείο Συνοχής, και για τις δύο περιόδους 2000-2006 και 2007-2013. Αναλυτικά στοιχεία πολλών από αυτά τα έργα διατίθενται σε μια βάση δεδομένων που επιτρέπει την αναζήτηση στον δικτυακό τόπο INFOREGIO. Έργα του Ταμείου Συνοχής έχουν επίσης συμπεριληφθεί σε ειδικό έντυπο που παρουσιάζει 150 παραδείγματα έργων που συγχρηματοδοτούνται στο πλαίσιο της ευρωπαϊκής περιφερειακής πολιτικής.

[1] «Κατευθυντήριες γραμμές σχετικά με το κλείσιμο έργων του Ταμείου Συνοχής και πρώην έργων ISPA 2000-2006», SEC (2008) 415 της 4ης Απριλίου 2008.

[2] «Τροποποίηση των κατευθυντήριων γραμμών για το κλείσιμο έργων του Ταμείου Συνοχής και πρώην έργων ISPA 2000-2006», SEC(2010) 0405 της 19ης Απριλίου 2010.

[3] Κανονισμός (ΕΚ) αριθ. 2185/1996, ΕΕ L 292 της 15.10.1996, σ. 2.

[4] Δημοσίευση στον δικτυακό τόπο http://ec.europa.eu/atwork/synthesis/aar/index_en.htm